תוכנית לונה

תוכנית לונה (ברוסית: Луна - ירח, מכונה גם לוניק) היא תוכנית חלל סובייטית ורוסית לחקר הירח, חלק מתוכנית החלל הסובייטית, שהוצאה לפועל בין 1959 ל־1976. 

15 ממשימות התוכנית הושלמו בהצלחה ופרצו דרך בתחום חקר החלל בכלל וחקר הירח בפרט. הגשושיות ששוגרו היו או מקפות או נחתות, והן ביצעו ניסויים לבדיקת ההרכב הכימי של הירח, שדה הכבידה שלו, וטמפרטורה וקרינה על פניו. 24 משימות נקראו רשמית בשם "לונה" ולאחריו מספר סידורי, על אף שמשימות נוספות שוגרו. המשימות ששיגורם נכשל לא פורסמו בציבור באותו זמן, ולא הוקצה להם מספר בתוכנית. משימות שכשלו בעודם במסלול סביב כדור הארץ קיבלו לרוב את השם "קוסמוס" ולאחריו מספר. עלותה המוערכת של תוכנית לונה עומדת כיום על 4.5 מיליארד דולר.

הגשושיות תוכננו ונבנו בתאגיד הטילים והחלל אנרגיה בראשותם של סרגיי קורוליוב, וסילי מישין וולנטין גלושקו. החל מגשושית "לונה 7" התכנון עבר למשרד תכנון שבראשו עמד גאורגי בבקין.

בשנת 2023 בוצע שיגור הגשושית לונה 25 ובכך רוסיה חזרה לביצוע חקר הירח. קדמה לה סדרת הניסויים לונה 2015, שדימתה טיסה מאוישת לירח ובדקה השפעות פיזיולוגיות ופסיכולוגיות על גוף האדם במקרה של טיסה ושהייה ממושכת על הירח. גשושית "לונה 25" לא הגיע ליעד.

הישגים

לונה 1 יועדה להתרסק על הירח אך פספסה אותו והפכה לחללית הראשונה שנכנסה למסלול סביב השמש.
לונה 2 שוגרה ב־1959 והתרסקה כמתוכנן על הירח והפכה לעצם הראשון מעשה ידי אדם שהגיע אל הירח ואל כל גרם שמימי אחר.
לונה 3 ששוגרה מאוחר יותר באותה שנה עפה סביב לירח ושידרה תמונות ראשונות של צידו הרחוק, אותו לא ניתן לראות מכדור הארץ.
לונה 9 ששוגרה ב־1966 הפכה לגשושית הראשונה שביצעה נחיתה רכה על הירח (4 חודשים לפני סרוויור 1 האמריקאית). לונה 9 שידרה את התצלומים הראשונים מפני הירח.
לונה 10 ששוגרה מאוחר יותר באותה שנה הפכה ללוויין המלאכותי הראשון של הירח.
לונה 17 ולונה 21 שימשו גם כחלק מתוכנית לונוחוד במסגרתה הונחתו על הירח שני הרובוטים (רוברים) הראשונים עליו.
לונה 16, לונה 20 ולונה 24 הציגו את היכולת לאסוף דוגמיות קרקע מהירח ולהחזירם לכדור הארץ. עד ל־1970 הובאו לכדור הארץ 0.326 ק"ג של דוגמיות ירח. משימות אלו היו משימות החלל הראשונות להחזרת דוגמאות קרקע שהסתמכו על רובוטיקה.
משימה נוספת הראויה לציון היא לונה 15, שיועדה להחזיר דוגמאות קרקע מהירח. לונה 15 שוגרה ב־13 ביולי 1969, 3 ימים לפני שיגור משימת אפולו 11 - המשימה המאוישת הראשונה שנחתה על הירח. כאשר ניל ארמסטרונג ובאז אולדרין כבר עמדו על הירח, החלה לונה 15 את שלב ההנמכה לנחיתה על הירח. בעקבות בעיה התרסקה לונה 15 על הר במרחק כ־1,200 ק"מ מאתר הנחיתה של אפולו 11.

משימות כושלות
בזמן שהייתה התוכנית פעילה, לא פרסמו הסובייטים אף מידע על משימה ששיגורה נכשל. בעקבות כך, הקצו משקיפים מהמערב זיהויים משלהם לאותן משימות. לדוגמה, לונה E-1 מס' 1, הכישלון הראשון ב־1958 אשר נאס"א האמינה כי היא קשורה לתוכנית, נקראה בשם "לונה 1958A".

נאס"א זיהתה משימה לה היא קראה "לונה 1966A" כאחת ששוגרה ב־30 באפריל 1966, משימה בשם "לונה 1969B" כאחת ששוגרה ב־15 באפריל 1969, ומשימה בשם "לונה 1970B" כאחת ששוגרה ב־19 בפברואר 1970. כאשר מאוחר יותר פורסמו רשימות השיגורים הסובייטיים, לא נמצאו משימות לונה ששוגרו בתאריכים אלו.

שיגורים
המשימות המסומנות בירוק הן המשימות שהושלמו בהצלחה.
 שם שיגור מטרה מידע נוסףלונה 1958A23 בספטמבר 1958התנגשות בירחהשיגור נכשללונה 1958B11 באוקטובר 1958התנגשות בירחהשיגור נכשללונה 1958C4 בדצמבר 1958התנגשות בירחהשיגור נכשללונה 12 בינואר 1959התנגשות בירחביצעה יעף על פני הירח אך לא התנגשה בולונה 1959A18 ביוני 1959התנגשות בירחהשיגור נכשללונה 212 בספטמבר 1959התנגשות בירחהתנגשה בירח בהצלחה ב־14 בספטמבר 1959, ~7:30:00 UTC, לונה 34 באוקטובר 1959ביצוע יעף על הירחהושלמה בהצלחהלונה 1960A15 באפריל 1960ביצוע יעף על הירחהשיגור נכשללונה 1960B19 באפריל 1960ביצוע יעף על הירחהשיגור נכשללונה־ספוטניק 254 בינואר 1963נחיתה רכה על הירחכשלה במילוט מכוח משיכת כדור הארץלונה 1963B3 בפברואר 1963נחיתה רכה על הירחהשיגור נכשללונה 42 באפריל 1963נחיתה רכה על הירחביצעה יעף על פני הירח אך לא נחתה עליולונה 1964A21 במרץ 1964נחיתה רכה על הירחהשיגור נכשללונה 1964B20 באפריל 1964נחיתה רכה על הירחהשיגור נכשללונה־קוסמוס 6012 במרץ 1965נחיתה רכה על הירחכשלה במילוט מכוח משיכת כדור הארץלונה 1965A10 באפריל 1965נחיתה רכה על הירחהשיגור נכשללונה 59 במאי 1965נחיתה רכה על הירחהתרסקה על הירח ב־12 במאי 1969, 19:10:00 UTC, לונה 68 ביוני 1965נחיתה רכה על הירחהחטיאה את הירחלונה 74 באוקטובר 1965נחיתה רכה על הירחהתרסקה על הירח ב־7 באוקטובר 1965, 22:08:00 UTC, לונה 83 בדצמבר 1965נחיתה רכה על הירחהתרסקה על הירח ב־6 בדצמבר 1965, 21:51:30 UTC, לונה 931 בינואר 1966נחיתה רכה על הירחנחתה בהצלחה על הירח ב־3 בפברואר 1966, 18:44:52 UTC, לונה־קוסמוס 1111 במרץ 1966מקפת ירחיתכשלה במילוט מכוח משיכת כדור הארץלונה 1031 במרץ 1966מקפת ירחיתהושלמה בהצלחה - הלוויין המלאכותי הראשון של הירחלונה 1124 באוגוסט 1966מקפת ירחיתהושלמה בהצלחהלונה 1222 באוקטובר 1966מקפת ירחיתהושלמה בהצלחהלונה 1321 בדצמבר 1966נחיתה רכה על הירחנחתה בהצלחה ב־24 בדצמבר 1966, 18:01:00 UTC, לונה 1968A7 בפברואר 1968מקפת ירחיתהשיגור נכשללונה 147 באפריל 1968מקפת ירחיתהושלמה בהצלחהלונה 1969A19 בפברואר 1969רובר ירחיהשיגור נכשללונה 1969C14 ביוני 1969החזרת דוגמאות קרקעהשיגור נכשללונה 1513 ביולי 1969החזרת דוגמאות קרקעהתרסקה על הירח ב־21 ביולי 1969 (בזמן שצוות אפולו 11 שהה על הירח), 15:47 UTC, לונה־קוסמוס 30023 בספטמבר 1969החזרת דוגמאות קרקעכשלה במילוט מכוח משיכת כדור הארץלונה־קוסמוס 30522 באוקטובר 1969החזרת דוגמאות קרקעכשלה במילוט מכוח משיכת כדור הארץלונה 1970A6 בפברואר 1970החזרת דוגמאות קרקעהשיגור נכשללונה 1612 בספטמבר 1970החזרת דוגמאות קרקענחתה על הירח ב־20 בספטמבר 1970, 05:18 UTC,. שבה בהצלחה לכדור הארץ ב־24 בספטמבר 1970 עם 101 גרם דוגמאות קרקעלונה 17 - לונוחוד 110 בנובמבר 1970הנחתת רובר על הירחנחתה בהצלחה ב־17 בנובמבר 1970, 03:47 UTC, . לונוחוד 1 פעלה במשך 11 ימי ירח (כ־11 חודשי ארץ)לונה 182 בספטמבר 1971החזרת דוגמאות קרקעהתרסקה על הירח ב־11 בספטמבר 1971, 07:48 UTC, לונה 1928 בספטמבר 1971מקפת ירחיתהושלמה בהצלחהלונה 2014 בפברואר 1971החזרת דוגמאות קרקענחתה על הירח ב־21 בפברואר 1970, 19:19 UTC, . שבה בהצלחה לכדור הארץ ב־25 בפברואר 1972 עם 55 גרם דוגמאות קרקעלונה 21 - לונוחוד 28 בינואר 1973הנחתת רובר על הירחנחתה בהצלחה ב־15 בינואר 1973, 23:35 UTC, . לונוחוד 2 פעלה במשך 4 ימי ירח (כ־4 חודשי ארץ)לונה 2229 במאי 1974מקפת ירחיתהושלמה בהצלחהלונה 2328 באוקטובר 1974החזרת דוגמאות קרקענחתה על הירח ב־6 בנובמבר 1974, 05:37 UTC, , אך כשלה באספת דוגמאות קרקע ולכן הוחלט להשאירה על הירח כתחנת מחקרלונה 1975A16 באוקטובר 1975החזרת דוגמאות קרקעהשיגור נכשללונה 249 באוגוסט 1976החזרת דוגמאות קרקענחתה על הירח ב־18 באוגוסט 1976, 02:00 UTC, . שבה בהצלחה לכדור הארץ ב־22 באוגוסט 1976 עם 170 גרם דוגמאות קרקעלונה 25אוגוסט 2023ביצוע נחיתההמשימה נכשלה

ראו גם
חקר החלל
תוכנית חקר הירח הרוסית
תוכנית לונחוד
תוכנית ריינג'ר
לונר אורביטר
תוכנית סרוויור

קישורים חיצוניים

תוכנית לונה באנציקלופדיה אסטרונאוטיקה 
תוכנית לונה  (Internet Archive)
גלריית צלומים של הירח שצולמו על ידי חלליות לונה

הערות שוליים

*
קטגוריה:משימות לחקר הירח
קטגוריה:תוכנית החלל הסובייטית